I alle fall de nyklekte larvene lever i miner i blad eller bladstilker. Noen grupper har hypermetamorfose, dvs. at de senere larvestadiene er vesentlig ulike de tidligere. Disse larvene kryper gjerne ut fra minen og spiser bladet fra utsiden. Noen arter kan gjøre en del skade på nyttevekster og skogstrær. De voksne sommerfuglene er kvikke møll som løper godt, men de flyr sjelden langt.